

**Қолма-қол шетел валютасымен бөлшек сауданы және қызмет көрсетуге байланысты қызметті жүзеге асыруға қойылатын біліктілік талаптарын бекіту туралы**

***Күшін жойған***

Қазақстан Республикасы Үкіметінің қаулысы 2002 жылғы 7 мамыр N 504.
Күші жойылды - ҚР Үкіметінің 2004.03.30. N 373 қаулысымен.

     "Лицензиялау туралы" Қазақстан Республикасының 1995 жылғы 17

сәуірдегі
 Заңына
 сәйкес Қазақстан Республикасының Үкіметі қаулы етеді:

     1. Қоса беріліп отырған қолма-қол шетел валютасымен бөлшек сауданы  және қызмет көрсетуге байланысты қызметті жүзеге асыруға қойылатын біліктілік талаптары бекітілсін.

     2. Осы қаулы қол қойылған күнінен бастап күшіне енеді.

*Қазақстан Республикасының*

*Премьер-Министрі*

Қазақстан Республикасы

Үкіметінің

2002 жылғы 7 мамырдағы

N 504 қаулысымен

бекітілген

**Қолма-қол шетел валютасымен бөлшек сауданы**

**және қызмет көрсетуге байланысты қызметті жүзеге**

**асыруға қойылатын біліктілік талаптары**

      Біліктілік талаптары қолма-қол шетел валютасымен бөлшек сауда жасаумен және қызмет көрсетумен айналысу құқығына үміткер тұлғаларға қолданылады және мыналарды қамтиды:

      1) өтініш берушінің (өтініш беруші басшысының) Қазақстан Республикасының аумағында валюта операцияларын жүргізу тәртібін реттейтін заңнаманы меңгеруі;

      2) өтініш берушінің қолма-қол шетел валютасымен бөлшек сауданы және қызмет көрсетуді жүзеге асырумен тікелей айналысатын қызметкерлерінде олардың қолма-қол шетел валютасымен жұмыс жүргізуге кәсіби дайындығын растайтын уәкілетті банктің анықтамасының болуы;

      3) өтініш берушінің ақша түсімінің инкассациясын ұйымдастыруы;

      4) ақша белгілерінің түпнұсқа екендігін анықтайтын құралдардың, фискальды жадысы бар бақылау-кассалық машиналардың, жанбайтын шкафтардың болуы;

      5) тұрақты объектілер үшін - мынадай түрде жабдықталған касса үй-жайының болуы:

      кірер есіктің металдан жасалуы;

      тор көздері 150 х 150 мм-ден аспайтын мөлшерде, диаметрі кемінде 16 мм болат сымдардан жасалған ішкі торлы есіктің болуы (осыған ұқсас мықты деп саналатын ою-өрнекті торларды пайдалануға рұқсат етіледі);

      ішінен жабылатын касса терезесінің немесе ақша қабылдауға-өткізуге арналған арнайы құрылғының болуы;

      терезе жақтауы болса - терезе жақтауында 150 х 150 мм-ден аспайтын мөлшерде, диаметрі кемінде 16 мм болат сымдардан жасалған тор көздерінің болуы (осыған ұқсас мықты деп саналатын ою-өрнекті торларды немесе оқ өтпейтін әйнекті пайдалануға рұқсат етіледі);

      ішкі істер органдарының орталықтандырылған байқау пультіне қосылған қауіп және күзет дабылмен (касса бөлмесі орналасқан күзет үйіндегі орынға қосу мүмкін болмаған жағдайда), сондай-ақ өрт дабылымен жабдықталуы.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК